1. **Ali se na razpis lahko prijavi podjetje, ki je registrirano v drugi državi, ekipa pa ima sedež v Ljubljani?**Lahko. Ni omejitev glede sedeža pravne osebe.
2. **Ali se lahko prijavimo kot društvo?**

Da, vse oblike pravnih oseb zasebnega prava so upravičene (gl. str. 4 razpisnega besedila: Upravičeni prijavitelji).

1. **Ali se na razpis lahko prijavimo rokodelci?**
Da.
2. **Ali se na razpis lahko prijavimo, če delujemo kot zadruga?**

Da. (gl. str. 4 razpisnega besedila: Upravičeni prijavitelji).

1. **Ali se lahko prijavim na razpis, če sem samostojna kulturna delavka?**

Da. (gl. str. 4 razpisnega besedila: Upravičeni prijavitelji).

1. **Nimam podjetja oz. statusa pravne osebe, ki ga zahteva razpis, ali se lahko prijavim preko prijateljice, ki ima SP?**

Lahko se prijavite preko SP-ja oz druge osebe z delavnostjo, vendar bo Center Rog pogodbo sklenil s prijaviteljem, ki bo tudi pravno fornalno odgovarjala za vse pogodbene obveznosti. Prijavitelj mora imeti tudi ustrezne reference s področja prijave, v primer kot ga navajate ste vi torej član\_ica ekipe.

1. **31. maja se mi izteče pogodba o brezplačnem najemu umetniškega ateljeja. Se lahko vseeno prijavim na vaš razpis.**
Ob prijavi, do vključno 15. maja, ne smete imeti v brezplačnem najemu drugega delovnega ali poslovnega prostora (gl. str. 4 razpisnega besedila: Izključitveni pogoji). Primerneje bi zato bilo, da se prijavite na naslednji rok javnega razpisa, ki bo objavljen septembra.
2. **Če se pri trajanju uporabe studia odločimo za eno leto in nato ugotovimo, da bi prostor potrebovali dve ali tri leta. Je možno uporabo podaljšati?**

Uporabe ni možno avtomatično podaljšati, lahko pa se z razvojem istega prototipa oz. z nadgradnjo istega izdelka/serije/materiala ponovno prijavite na javni razpis, ki bo objavljen pred iztekom uporabe studia.

1. **Zakaj pride do dodatnega stroška 20€ na osebo iz ekipe in za kaj se ta denar porabi?**Tekoči stroški uporabe studia bodo približno 100€ mesečno, kar je že »subvencionirana« višina splošnih stroškov. V primeru, da bo studio uporabljalo več ljudi, se ti sorazmerno povečajo. Gre izključno za splošne stroške - poraba vode, elektrike, ogrevanje/hlajenje ipd.
2. **Kje je objavljen seznam opreme laboratorijev oz. delavnic?**
Seznam opreme je objavljen [TUKAJ](https://center-rog.si/sl/prostor/labi/).
3. **Ali bo potrebno trgovini, ki bo namenjena prodaji izdelkov nastalih v Centru Rog, plačati odstotke od prodaje? Koliko?**

Podjetja, ki najemajo trgovinske lokale v Centru Rog, bodo sama določala maržo. V trgovinici Centra Rog, ki bo kurirana, pa bo marža predvidoma 20%.

1. **Ali drži, da bo v Centru Rog tudi lab za izdelovanje nakita?**
Da, ta delavnica v izmeri 30m2 bo povezana s steklarsko delavnico in bo gledala na Petkovškovo nabrežje, tudi vhod vanjo bo s Petkovškovega nabrežja.
2. **Kdaj bo možen ogled projektnih studiev, ki so predmet razpisa?**
Ogled projektni studiev je možen v torek, 9. maja in v četrtek 11. maja in sicer ob 10.30 ali 11.30. Obvezna je predhodna prijava [TUKAJ](https://form.jotform.com/231234173263347).
3. **Ali lahko kot del projektne ekipe navedem zunanje svetovalce ali štejejo samo člani, ki bi z menoj delali v studiu. Teh trenutno še nimam, ampak v napredni fazi razvoja izdelka, bi jih mogoče potrebovala. Se torej lahko vključijo kasneje?**
Kot del projektne ekipe štejejo samo člani, ki bodo z vami delali v studiu. Lahko jih izberete tudi kasneje in v tem primeru sestavimo aneks k pogodbi. Pri tem poudarjamo, da lahko pri ocenjevanju projektne ekipe dobite najvišje število točk ne glede na to ali vas je v ekipi več ali ste sami. Presodite torej relevantnost njihovih referenc, sploh če gre zgolj za zunanje svetovalce, in njihov vpliv na kakovost prijavljenega projekta.
4. **Ali lahko kot uporabnik studia vodiš svoje delavnice oziroma na njih sodeluješ?**
Lahko, vendar v okviru javnega partnerskega programa Centra Rog skupnih proizvodnih prostorih v pritličju – delovni studii niso namenjeni izvajanju javnih programov v njih.
5. **Ali lahko v studiu opravljam tudi komercialno dejavnost za svoje stranke ali moram to opravljati drugje?**
Studiji so namenjeni razvoju prijavljenega projekta. Ne bomo sicer izvajali nadzora, če opravljate v studiu tudi delo za svoje kliente, saj vemo, da morate razvoj svojega projekta iz nečesa financirati. Vendar pa boste pred podpisom pogodbe predložili plan dela z mejniki razvoja vašega prototipa/izdelka/materiala, ki bo priloga k pogodbi. V kolikor temu planu ne boste uspeli slediti, bomo sklepali, da se projektu ne morete dovolj posvečati ter vas bomo prosili, da studio prepustite ustvarjalkam\_cem, ki ga bolj potrebujejo.
6. **Ali lahko studio uporabljam za show-room?**

Studii so namenjeni razvoju prijavljenega projekta, torej delu, in ne morejo delovati le v funkciji prezentacijskega ali prodajnega prostora. Center Rog bo nekajkrat letno (v dogovoru z uporabnicami\_ki) organiziral odprte dneve, ko bodo studii lahko tudi show-room, pop-up trgovinica ipd., poleg tega bo več drugih priložnosti in lokacij v Centru Rog za prezentacijo in možno prodajo vaših izdelkov.

1. **Je prijava možna za skupine umetnikov/skupinske projekte?**

V kolikor je rezultat prijavljenega projekta uporaben fizičen izdelek/serija/material, ki naslavlja realne potrebe uporabnic\_kov, ter ima socialno in okoljsko vrednost, se na razpis lahko prijavi tudi skupina umetnic\_kov. V kolikor je rezultat prijavljenega projekta umetniško delo, pa žal ne, saj studii niso namenjeni umetniškemu ustvarjanju.

1. **Se nas za en studio lahko prijavi tudi več sodelujočih na projektu?**

Lahko, vendar morate sodelovati kot ekipa na skupnem projektu. Poleg tega je prijavitelj lahko samo ena pravna oseba, ki z ostalimi člani sklene dogovore oz. pogodbe o sodelovanju in pravno formalno odgovarja za spoštovanje pogodbe, ki jo sklene s Centrom Rog.

1. **Če se prijavlja projektna skupina, ali mora biti vsak član pravna oseba zasebnega prava, imeti s.p. ali biti oseba s statusom samozaposlenega v kulturi?**

Ni potrebno, pravna oseba mora biti zgolj prijavitelj (torej tisti, ki podpiše prijavni obrazec) vendar boste verjetno morali s člani ekipe skleniti primerne dogovore o sodelovanju, saj za spoštovanje pogodbe s Centrom Rog odgovarja prijavitelj in ne posamezni člani\_ce ekipe.

1. **Zanimam se za prostor, kjer bi imel glasbeni studio. Se lahko prijavim na razpis?**

Žal ne, saj studii Centra Rog niso namenjen glasbeni produkciji. (gl. besedilo razpisa- Predmet javnega razpisa, str. 1 in 2).

1. **Ali sta klekljarska šola in otroške delavnice ročnih spretnosti iz odpadih materialov ustrezna programa za kandidiranje na razpisu?**

Ne, s takšnimi programi se lahko prijavite na letni poziv Centra Rog za programska partnerstva. Naslednji bo objavljen pozimi 2024.

1. **Ali se smem prijaviti s projektom, ki je bil del CZK poziva za sodelovanje na razstavi Trienale rokodelstva in obrti?**

Da, v kolikor subvencija ne vključuje brezplačnega najema delovnega ali poslovnega prostora.

1. **Ali mora biti projektni studio namenjen javni uporabi? Ali se lahko v njem organizira produkcijske delavnice?**

Projektni studii niso namenjeni javni uporabi, razen v okviru posebnih prireditev, ki jih organizira Center Rog, kot so odprti studii, pop up trgovine, dnevi odprtih vrat ipd. Dostop do studia bo imela projektna ekipa ter po vnaprejšnjem dogovoru odgovorna oseba Centra Rog za namene popravil prostora ali usklajevaja pri razvoju projekta. Delavnice pa lahko organizirate v okviru javnega partnerskega programa Centra Rog v skupnih proizvodnih prostorih v pritličju.

1. **Kako so projektni studii opremljeni?**
Vsak studio vsebuje osnovno pohištvo – stole, mize in police. Večinoma je v studiu tudi umivalnik. Večji del izdelave vašega prototipa ali izdelka bo potekal v skupnih proizvodnih prostorih. Po potrebi lahko v studio namestite tudi tehnološko opremo, ki bi jo potrebovali, ter seveda dodatno pohištvo – v skladu s predhodnim dogovorom z upravljalcem, Centrom Rog.
2. **Kakšni sta dimenziji dvigala in vhodnih vrat v studio?**

Globina tovornega dvigala je 460 cm, višina je 250 cm, vrata so široka 130 cm, skupna nosilnost dvigala je 3500 kg. Dostop do dvigala bo z avtom možen skozi park (s Trubarjeve ulice je intervencijska pot do objekta, primerna tudi za tovornjake oz. težja vozila) od 6.00 do 10.00 (kot to velja povsod v peš coni v centru Ljubljane) ali izjemoma po vnaprejšnjem dogovoru s Centrom Rog. Vrata studia so široka 207 cm in visoka 250 cm.

1. **Kakšna je oskrba studia oz., ali smo zadolženi tudi za prenove po potrebi?**Skladno z 11. in 12. členom osnutka pogodbe (priloga razpisne dokumentacije) uporabnik ne sme spreminjati projektnega studia ter vgrajene opreme in naprav v njem ter izvajati kakršnihkoli drugih posegov brez vnaprejšnjega dovoljenja Centra Rog. Pogodbeni uporabniki lahko v projektni studio prinesejo svojo opremo in pohištvo, a le po vnaprejšnjem dogovoru s Centrom Rog kot upravljalcem. Potrebna vzdrževalna dela izvede upravljavec na stroške uporabnika na podlagi uporabnikovega pisnega obvestila, katerega utemeljenost presoja upravljavec.
2. **Center Rog naj bi bil prostor za uporabne umetnosti. Zanima me, ali to pomeni, da bodo na razpisu za projektne studie uspešne samo prodajno naravnane dejavnosti, ki so vezane na produktno/storitveni kontekst in niso umetniške oz. se navezujejo na neko materialno uporabnost in korist. Bodo med prejemniki studiev tudi umetniki kot so slikarji, grafiki, kiparji, intermedijski umetniki … ali se ta uporabnost res navezuje na neko produktno/storitveno aplikacijo?**

Projektni studii v Centru Rog niso namenjeni ustvarjalnim dejavnostim, katerih rezultat je umetniško delo niti storitvenim dejavnostim. Umetniki so laho uporabniki projektnih studiev v kolikor je rezultat njihovega projekta uporaben fizični prototip, izdelek ali material, ki naslavlja realne potrebe uporabnic\_kov, ter ima socialno in okoljsko vrednost, v skladu s predmetom razpisa. Več o viziji in poslanstvu Centra Rog si lahko preberete tudi v večletni strategiji, ki je na voljo na spletni strani.

1. **Smo skupina treh ustvarjalk, ki formalno še ni povezana v skupno podjetje, imamo pa to v načrtu. Trenutno delujemo vsaka preko svojega podjetja, a se ukvarjamo z dvema skupnima projektoma. Zanima nas, ali se lahko prijavimo na razpis za projektne studie in v primeru uspešne prijave studio tudi skupaj uporabljamo?**

Predlagamo, da vsak projekt prijavite posebej, v čisto zadnjem okvirčku obrazca, kjer vas vprašamo, če nam želite še kaj povedati, pa navedete, da bi v primeru uspešnih prijav želele skupni sudio. V primeru, da bosta oba projekta uspešna, ga torej lahko uporabljate skupaj.